CELEX: 32017D2287
Language: lt
Date: 2017-12-08 00:00:00
Title: 2017 m. gruodžio 8 d. Komisijos įgyvendinimo sprendimas (ES) 2017/2287, kuriuo pagal Europos Parlamento ir Tarybos reglamentą (ES) 2017/852 dėl gyvsidabrio nustatomos formos, naudojamos importuojant gyvsidabrį ir tam tikrus gyvsidabrio mišinius (pranešta dokumentu Nr. C(2017) 8190) (Tekstas svarbus EEE. )

12.12.2017   
            
            
               LT
            
            
               Europos Sąjungos oficialusis leidinys
            
            
               L 328/118
            
         KOMISIJOS ĮGYVENDINIMO SPRENDIMAS (ES) 2017/2287
   2017 m. gruodžio 8 d.
   kuriuo pagal Europos Parlamento ir Tarybos reglamentą (ES) 2017/852 dėl gyvsidabrio nustatomos formos, naudojamos importuojant gyvsidabrį ir tam tikrus gyvsidabrio mišinius
   
      
         (pranešta dokumentu Nr. C(2017) 8190)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2017 m. gegužės 17 d. Europos Parlamento ir Tarybos reglamentą (ES) 2017/852 dėl gyvsidabrio, kuriuo panaikinamas Reglamentas (EB) Nr. 1102/2008 (1), ypač į jo 6 straipsnį,
   kadangi:
   
               (1)
            
            
               laikantis Minamatos konvencijos dėl gyvsidabrio (toliau – Minamatos konvencija) (2) 3 straipsnio, Reglamento (ES) 2017/852 4 straipsnio 1 dalyje nustatyta, kad gyvsidabris ir tam tikri gyvsidabrio mišiniai kitais nei atliekų šalinimo tikslais į Sąjungos muitų teritoriją gali būti importuojami tik jei importuojančioji valstybė narė dėl tokio importo išdavė rašytinį sutikimą. Jei eksportuojančioji šalis nėra Minamatos konvencijos šalis, sutikimas gali būti išduodamas tik jei eksportuojančioji šalis taip pat pateikė patvirtinimą, kad gyvsidabris gautas nevykdant pirminės gyvsidabrio gavybos;
            
         
               (2)
            
            
               minėto sutikimo išdavimo arba atsisakymo jį išduoti formos, taip pat patvirtinimo, kad gyvsidabris gautas nevykdant pirminės gyvsidabrio gavybos, forma turėtų atitikti Minamatos konvencijos šalių konferencijos pirmajame posėdyje priimtame Sprendime UNEP/MC/COP.1/5 (3) nustatytas formas, prireikus jas pakoreguojant, kad atitiktų Reglamento (ES) 2017/852 reikalavimus;
            
         
               (3)
            
            
               derinant su Reglamento (ES) 2017/852 taikymo data šio sprendimo taikymas turėtų būti atidėtas iki 2018 m. sausio 1 d.;
            
         
               (4)
            
            
               šiame sprendime nustatytos priemonės atitinka pagal Reglamento (EB) 2017/852 22 straipsnį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Šio sprendimo I priede pateikiama forma, kurią valstybės narės turi naudoti išduodamos arba atsisakydamos išduoti rašytinį sutikimą pagal Reglamento (ES) 2017/852 4 straipsnio 1 dalies antrą pastraipą. Tačiau šis straipsnis netaikomas, jei importuojamas gyvsidabris arba gyvsidabrio mišinys atitinka priskyrimo atliekoms, kaip apibrėžta Europos Parlamento ir Tarybos direktyvoje 2008/98/EB (4), kriterijus arba yra laikomi tokiomis atliekomis.
   2 straipsnis
   Rašytinį sutikimą pagal Reglamento (ES) 2017/852 4 straipsnio 1 dalies antrą pastraipą tos pastraipos b punkte nustatytomis aplinkybėmis valstybės narės gali išduoti tik jei pagal tą punktą reikalaujamas patvirtinimas pateikiamas šio sprendimo II priede nustatyta forma. Tačiau šis straipsnis netaikomas, jei importuojamas gyvsidabris arba gyvsidabrio mišinys atitinka priskyrimo atliekoms, kaip apibrėžta Direktyvoje 2008/98/EB, kriterijus arba yra laikomi tokiomis atliekomis.
   3 straipsnis
   Šis sprendimas taikomas nuo 2018 m. sausio 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje 2017 m. gruodžio 8 d.
      
         
            Komisijos vardu
         
         Karmenu VELLA
         
            Komisijos narys
         
      
   
   
      (1)  OL L 137, 2017 5 24, p. 1.
   
   
      (2)  Sąjunga Minamatos konvenciją ratifikavo 2017 m. gegužės 11 d. Tarybos sprendimu (ES) 2017/939 dėl Minamatos konvencijos dėl gyvsidabrio sudarymo Europos Sąjungos vardu (OL L 142, 2017 6 2, p. 4).
   
      (3)  2017 m. rugsėjo 24 d. priimtas Sprendimas UNEP/MC/COP.1/5 „Guidance in relation to mercury supply sources and trade (article 3), particularly in regard to identification of stocks and sources of supply (paragraph 5 (a)) and forms and guidance for obtaining consent to import mercury (paragraphs 6 and 8)“ („Gairės, susijusios su gyvsidabrio tiekimo šaltiniais ir prekyba (3 straipsnis), visų pirma su atsargų ir tiekimo šaltinių nustatymu (5 dalies a punktas) ir sutikimo importuoti gyvsidabrį išdavimo formomis ir gairėmis (6 ir 8 dalys“))
   
      (4)  2008 m. lapkričio 19 d. Europos Parlamento ir Tarybos direktyva 2008/98/EB dėl atliekų ir panaikinanti kai kurias direktyvas (OL L 312, 2008 11 22, p. 3).
   
      I PRIEDAS
      
         FORMA, NAUDOJAMA PAGAL REGLAMENTO (ES) 2017/852 4 STRAIPSNIO 1 DALĮ IŠDUODANT ARBA ATSISAKANT IŠDUOTI RAŠYTINĮ SUTIKIMĄ IMPORTUOTI GYVSIDABRĮ ARBA TO REGLAMENTO I PRIEDE IŠVARDYTUS GYVSIDABRIO MIŠINIUS
      
      
                  FORMA, NAUDOJAMA PAGAL EUROPOS PARLAMENTO IR TARYBOS REGLAMENTO (ES) 2017/852 DĖL GYVSIDABRIO 4 STRAIPSNIO 1 DALĮ IŠDUODANT ARBA ATSISAKANT IŠDUOTI RAŠYTINĮ SUTIKIMĄ IMPORTUOTI GYVSIDABRĮ ARBA TO REGLAMENTO I PRIEDE IŠVARDYTUS GYVSIDABRIO MIŠINIUS
                  
                     Pastaba. Ši forma taikoma į Europos Sąjungą importuojant gyvsidabrį ir gyvsidabrio bei kitų medžiagų mišinius, įskaitant gyvsidabrio lydinius, kuriuose gyvsidabrio koncentracija sudaro ne mažiau kaip 95 % masės, išvardytus Reglamento (ES) 2017/852 dėl gyvsidabrio I priede (toliau – gyvsidabrio mišiniai). Ši forma netaikoma, jei importuojamas gyvsidabris arba gyvsidabrio mišinys atitinka priskyrimo atliekoms, kaip apibrėžta Direktyvoje 2008/98/EB dėl atliekų (1), kriterijus arba yra laikomi tokiomis atliekomis.
                  A skirsnis.   Importuojančiosios valstybės narės teikiama kontaktinė informacija
                  Nacionalinės kontaktinės institucijos pavadinimas (2)
                  
                  Adresas
                  Telefonas
                  Faksas
                  E. paštas
                  B skirsnis.   Eksportuojančiosios valstybės narės teikiama kontaktinė informacija
                  Nacionalinės kontaktinės institucijos pavadinimas arba atsakingo Vyriausybės pareigūno vardas ir pavardė
                  Adresas
                  Telefonas
                  Faksas
                  E. paštas
                  C skirsnis.   Eksportuojančiosios valstybės narės teikiama informacija apie siuntą
                  
                              i)
                           
                           
                              Bendras ketinamo siųsti gyvsidabrio (gryno arba esančio mišiniuose) kiekis (kg)
                           
                        
                              ii)
                           
                           
                              Numatoma (-os) siuntimo data (-os)
                           
                        
                              iii)
                           
                           
                              Ar gyvsidabris (grynas arba esantis mišiniuose) gautas vykdant pirminę gyvsidabrio gavybą?
                              
                                          Jeigu TAIP:
                                       
                                       
                                          Eksportuojančioji valstybė, kuri yra Minamatos konvencijos šalis: nurodykite, ar gyvsidabris gautas vykdant naują ar esamą pirminę gavybą, kaip apibrėžta Minamatos konvencijos 3 straipsnio 3 ir 4 dalyse.
                                          Jei eksportuojančioji valstybė nėra Konvencijos šalis, ji pateikė patvirtinimą, kad gyvsidabris gautas nevykdant pirminės gavybos.
                                       
                                    
                        
                              iv)
                           
                           
                              Patvirtinkite, kad gyvsidabris (grynas arba esantis mišiniuose) nėra gautas iš šių trijų šaltinių (3):
                              
                                          —
                                       
                                       
                                          chloro ir šarmų pramonė (pvz., baigus eksploatuoti chloro ir šarmų baterijas),
                                       
                                    
                                          —
                                       
                                       
                                          gamtinių dujų valymas,
                                       
                                    
                                          —
                                       
                                       
                                          spalvotųjų metalų gavybos bei lydymo operacijos.
                                       
                                    
                        D skirsnis.   Importuojančiosios valstybės narės teikiama informacija
                  Kokiam tikslui importuojamas gyvsidabris (grynas arba esantis mišiniuose)? Prašome apibraukti.
                  
                              i)
                           
                           
                              Laikinai saugoti aplinkai saugiu būdu pagal Reglamento (ES) 2017/852 7 straipsnio 3 dalį
                              
                                          TAIP
                                       
                                       
                                          NE
                                       
                                    Jei taip, nurodykite numatomą naudojimo paskirtį, jei žinoma.
                              …
                              …
                              …
                           
                        
                              ii)
                           
                           
                              Naudojimo paskirtis leidžiama pagal Sąjungos ir nacionalinės teisės aktus (4)
                              
                              TAIP
                              NE
                              Jei taip, pateikite išsamesnės informacijos apie numatomą gyvsidabrio (gryno arba esančio mišiniuose) naudojimo paskirtį.
                              …
                              …
                              …
                           
                        E skirsnis.   Informacija apie siuntą
                  
                     Importuotojas
                  
                  Įmonės pavadinimas
                  Adresas
                  Telefonas
                  Faksas
                  E. paštas
                  
                     Eksportuotojas
                  
                  Įmonės pavadinimas
                  Adresas
                  Telefonas
                  Faksas
                  E. paštas
                  F skirsnis.   Importuojančiosios valstybės narės sutikimas
                  Prašome apibraukti, ar sutikimas:
                  
                              IŠDUOTAS
                           
                           
                              NEIŠDUOTAS
                           
                        
                     Toliau galite nurodyti bet kokias sąlygas, papildomą išsamią ar kitokią svarbią informaciją.
                  
                  …
                  …
                  Importuojančiosios valstybės narės paskirtos kompetentingos institucijos atstovo parašas ir data
                  
                              —
                           
                           
                              Vardas ir pavardė
                           
                        
                              —
                           
                           
                              Pareigos
                           
                        
                              —
                           
                           
                              Parašas
                           
                        
                              —
                           
                           
                              Data
                           
                        
            
         (1)  Pagal Reglamento (ES) 2017/852 4 straipsnio 2 dalį gyvsidabrio mišinių, kuriems netaikoma ši forma, ir gyvsidabrio junginių importas gyvsidabriui regeneruoti yra draudžiamas.
      
         (2)  Nacionalinė kontaktinė institucija – pagal Minamatos konvencijos 17 straipsnio 4 dalį paskirta nacionalinė kontaktinė institucija, atsakinga už keitimąsi informacija pagal konvenciją. Tai turėtų būti ta pati kompetentinga institucija, kurią importuojančioji valstybė narė paskyrė pagal Reglamento (ES) 2017/852 17 straipsnį ir kuriai turi būti adresuojami importo prašymai pagal 4 straipsnį.
      
         (3)  Pagal Reglamento (ES) 2017/852 11 straipsnį gyvsidabris ir gyvsidabrio mišiniai (gryni arba esantys mišiniuose), gauti iš kurio nors iš šių trijų formoje nurodytų šaltinių, turi būti laikomi atliekomis pagal Direktyvą 2008/98/EB ir šalinami taip, kad nebūtų sukeltas pavojus žmonių sveikatai ir nebūtų kenkiama aplinkai, laikantis tos direktyvos.
      
         (4)  Pagal Reglamento (ES) 2017/852 4 straipsnio 3 dalį į Sąjungą importuoti gyvsidabrį amatininkiškos ir mažos apimties aukso gavybos ir perdirbimo tikslu draudžiama.
   
   
      II PRIEDAS
      
         FORMA, KURIA VALSTYBĖS, NEPRISIJUNGUSIOS PRIE MINAMATOS KONVENCIJOS DĖL GYVSIDABRIO IR KETINANČIOS EKSPORTUOTI GYVSIDABRĮ (GRYNĄ ARBA ESANTĮ MIŠINIUOSE) Į VALSTYBĘ NARĘ, PATVIRTINA GYVSIDABRIO GAVIMO ŠALTINĮ
      
      
                  EKSPORTUOJAMO GYVSIDABRIO (GRYNO ARBA ESANČIO MIŠINIUOSE) ŠALTINIO PATVIRTINIMO FORMA
                  A skirsnis.   Eksportuojančiosios valstybės narės teikiama informacija apie siuntą
                  
                              i)
                           
                           
                              Bendras ketinamo siųsti gyvsidabrio (gryno arba esančio mišiniuose) kiekis (kg)
                           
                        
                              ii)
                           
                           
                              Numatoma (-os) siuntimo data (-os)
                           
                        B skirsnis.   Informacija apie siuntą
                  
                     Importuotojas
                  
                  Įmonės pavadinimas
                  Adresas
                  Telefonas
                  Faksas
                  E. paštas
                  
                     Eksportuotojas
                  
                  Įmonės pavadinimas
                  Adresas
                  Telefonas
                  Faksas
                  E. paštas
                  C skirsnis.   Patvirtinimas
                  Pagal Minamatos konvencijos dėl gyvsidabrio 3 straipsnio 8 dalį mano Vyriausybė patvirtina, kad šioje formoje apibūdintoje siuntoje esantis gyvsidabris gautas nevykdant pirminės gyvsidabrio gavybos.
                  Pateikite pagrindžiamosios informacijos apie eksportuojamo gyvsidabrio gavimo šaltinį.
                  Atsakingo Vyriausybės pareigūno parašas ir data
                  
                              —
                           
                           
                              Vardas ir pavardė
                           
                        
                              —
                           
                           
                              Pareigos
                           
                        
                              —
                           
                           
                              Parašas
                           
                        
                              —
                           
                           
                              Data